অঁরি বের্গসন
অঁরি-লুই বের্গসন (ফরাসি: Henri-Louis Bergson; ফরাসি উচ্চারণ: ​[bɛʁksɔn]; ১৮ই অক্টোবর, ১৮৫৯ – ৪ঠা জানুয়ারি, ১৯৪১) ছিলেন একজন বিশিষ্ট ফরাসি দার্শনিক। বিংশ শতাব্দীর প্রথমার্ধে তিনি বিশেষ প্রভাবশালী ছিলেন। বের্গসন অনেক চিন্তাবিদকে এই তত্ত্ব বিশ্বাস করাতে সমর্থন হয়েছিলেন যে, তাৎক্ষণিক অভিজ্ঞতা ও অনুমান বাস্তবতাকে বোঝার ক্ষেত্রে যুক্তি বা বিজ্ঞান অপেক্ষা অনেক বেশি গুরুত্বপূর্ণ। ১৯২৭ সালে "তাঁর সমৃদ্ধ ও অভিনব ধ্যানধারণা এবং সেগুলিকে সুচারুভাবে ব্যাখ্যা করার জন্য" তাঁকে সাহিত্যে নোবেল পুরস্কারে ভূষিত করা হয়।